text: Notícies de 2012 | SCP/RAC - Regional Activity Centre for Sustainable Consumption and Production (3)
  Emprenedors verds libanesos reben eines per posar en marxa els seus projectes
  Del 27 al 29 de juny de 2012, el CAR/PN va organitzar un taller pràctic sobre "Programes de formació en Emprenedoria Verda i Eco-Disseny" a les instal·lacions de la Universitat Americana de Beirut. Els objectius del taller foren informar, preparar i capacitar estudiants de master i dels darrers cursos universitaris en l'art de l'emprenedoria verda a través d'una àmplia varietat d'eines i aplicar metodologies i tècniques de la Iniciativa en Economia Verda.
  Capacitació sobre nous COPs a Alger
  El CAR/PN, en col·laboració amb el Centre Nacional per a les Tecnologies de Producció Neta (Centre National des Technologies de Production plus Propre-CNTPP) i l'Institut de Nacions Unides per a la Formació Professional i la Investigació (UNITAR) va organitzar el seminari "Control de contaminants orgànics persistents de recent incorporació al Conveni d'Estocolm" del 27 al 28 juny de 2012 a l'Hotel Safir Mazafran a Alger. Aquesta activitat va ser finançada a través de la Proposta de Projecte de Petites Ajudes de la Secretaria del Conveni d'Estocolm en resposta a la proposta presentada pel CAR / PN per a l'organització d'una capacitació sobre importació i exportació dels COPs a Algèria.
  El CAR/PN a Rio+20
  El CAR/PN va participar en l'esdeveniment "Desafiaments i oportunitats per a un creixement sostenible de la Mediterrània", que es va celebrar en el marc de la Conferència de les Nacions Unides sobre el Desenvolupament Sostenible (Rio +20) a Rio de Janeiro, Brasil. L'acte, que va tenir lloc el 19 de juny, va ser co-organitzat per MIO-ESCDE, PNUMA/PAM, la Comissió Europea, la Unió per la Mediterrània, la Fundació Príncep Albert II de Mònaco, la Xarxa Àrab per al Medi Ambient i el Desenvolupament, GWP- Med, entre d'altres.
  Curs d'Esdeveniments Sostenibles a la Unió pel Mediterrani
  El passat 19 de juny, el CAR / PN va donar un curs sobre Esdeveniments Sostenibles a personal d'organització d'esdeveniments i logística del secretariat de la Unió pel Mediterrani. Aquesta activitat reforça els ponts de col·laboració entre ambdues entitats.